Document ID: 31995D0089

Title and Content:
ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Μαρτίου 1995 που τροποποιεί για τρίτη φορά την απόφαση 94/621/ΕΚ όσον αφορά τα μέτρα προστασίας σχετικά με ορισμένα ζώντα προϊόντα καταγωγής ή προελεύσεως Αλβανίας (Κείμενο που παρουσιάζει ενδιαφέρον για τον ΕΟΧ) (95/89/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 91/496/ΕΟΚ του Συμβουλίου της 15ης Ιουλίου 1991 για τον καθορισμό των αρχών που αφορούν την οργάνωση των κτηνιατρικών ελέγχων των ζώων προελεύσεως τρίτων χωρών που εισάγονται στην Κοινότητα και για την τροποποίηση των οδηγιών 89/622/ΕΟΚ, 90/425/ΕΟΚ και 90/675/ΕΟΚ (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 18, την οδηγία 90/675/ΕΟΚ του Συμβουλίου της 10ης Δεκεμβρίου 1990 περί καθορισμού των αρχών σχετικά με την οργάνωση των κτηνιατρικών ελέγχων για τα προϊόντα που εισάγονται στην Κοινότητα προερχόμενα από τρίτες χώρες (2), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 19, Εκτιμώντας: ότι έχουν διαπιστωθεί κρούσματα χολέρας στην Αλβανία 7 ότι η παρουσία της χολέρας στην Αλβανία ενδέχεται να αποτελέσει σοβαρό κίνδυνο για τη δημόσια υγεία 7 ότι με την απόφαση 94/621/ΕΚ (3) όπως τροποποιήθηκε τελευταία από την απόφαση 94/702/ΕΚ (4), η Επιτροπή έλαβε τα αναγκαία μέτρα 7 ότι μια αποστολή εμπειρογνωμόνων της Επιτροπής έχει μεταβεί στην Αλβανία για να εκτιμήσει τα μέτρα που έχουν ληφθεί από τις αλβανικές αρχές, ότι σύμφωνα με την έκθεση αυτής της αποστολής είναι απαραίτητο να διατηρηθούν τα μέτρα προστασίας που έχουν θεσπιστεί για τα δίθυρα μαλάκια, τα εχινόδερμα, τα χιτονωφόρα και τα θαλάσσια γαστεροπόδαρα υπό οποιαδήποτε μορφή και αν είναι και σ' ό,τι αφορά τους ζώντες ιχθύες και τα ζώντα μαλακόστρακα που μεταφέρονται μέσα σε νερό 7 ότι τα προβλεπόμενα μέτρα είναι σύμφωνα με τη γνώμη της Μόνιμης Κτηνιατρικής Επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η απόφαση 94/621/ΕΚ τροποποιείται ως εξής: 1. Το άρθρο 1 αντικαθίσταται από το ακόλουθο κείμενο: «Άρθρο 1 Τα κράτη μέλη απαγορεύουν την εισαγωγή των δίθυρων μαλακίων, εχινοδέρμων, χιτωνοφόρων και θαλασσίων γαστεροπόδων υπό οποιανδήποτε μορφή και αν είναι, καθώς και τους ζώντες ιχθύες και τα ζώντα μαλακόστρακα που μεταφέρονται μέσα στο νερό, που κατάγονται ή προέρχονται από την Αλβανία.» 2. Το άρθρο 3 καταργείται. Άρθρο 2 Τα κράτη μέλη τροποποιούν τα μέτρα που εφαρμόζουν στις εισαγωγές για να τα προσαρμόσουν προς την παρούσα απόφαση. Πληροφορούν σχετικά την Επιτροπή. Άρθρο 3 Η παρούσα απόφαση απευθύνεται στα κράτη μέλη. Βρυξέλλες, 17 Μαρτίου 1995.

Classification Labels:
1936
311
1934

Label Descriptions:
{"1936": "Ασθένειες", "311": "ΥΓΕΙΑ", "1934": "Πολιτική για την υγεία"}

EuroVoc IDs (Original): 5781
5087
1754
4690
122
2479
3584
8278
914
3544
1372

EuroVoc IDs (Expanded): 5781
5087
1754
4690
122
2479
3584
8278
914
3544
1372

Dataset Source: meu

Split: train